An ionstraim atá beartaithe: leasú ar an rialachán atá ann faoi láthair.

Ní théann an togra thar na coigeartuithe teicniúla is gá a dhéanamh.

Tá an togra comhsheasmhach le tograí agus le tionscnaimh eile a ghlac an Coimisiún Eorpach.

Lena chois sin, is gá roinnt earráidí a cheartú maidir leis na méideanna agus na céatadáin a bhaineann leis na hacmhainní do sprioc na hInfheistíochta le haghaidh fáis agus post a leagtar amach i bpointe (2)(a) d’Airteagal 1 de Rialachán (AE) 2017/2305, lena leasaítear Airteagal 92(1) de Rialachán (AE) Uimh. 1303/2013.

Is é is cuspóir don togra seo an méid acmhainní atá ar fáil le haghaidh sprioc na hInfheistíochta le haghaidh fáis agus post agus sprioc an chomhair chríochaigh Eorpaigh a leagtar amach in Airteagal 91(1) agus Airteagal 92(5) de Rialachán (AE) Uimh. 1303/2013, agus an miondealú bliantúil ar leithreasuithe faoi chomhair gealltanas (oibleagáidí) a léirítear in Iarscríbhinn VI, a chur in oiriúint d’fhonn athruithe sa chláreagrú airgeadais maidir leis an Tionscnamh Fostaíochta don Aos Óg (‘TFAO’) a chur san áireamh. Go sonrach, i gcomhréir leis an mbuiséad a glacadh maidir le 2018, ba cheart EUR 116.7 milliún a chur leis na leithreasuithe faoi chomhair gealltanas don leithdháileadh sonrach ar TFAO, rud a d’fhágfadh go mbeadh EUR 350 milliún ann ar an iomlán in 2018. Rinneadh na leithreasuithe faoi chomhair gealltanas don bhliain 2020 a choigeartú chun an tús-ualú ar 2018 a chur san áireamh.

Tá athrú ar na leithreasuithe faoi chomhair gealltanas toisc tús-ualú a bheith déanta ar an leithdháileadh sonrach ar TFAO. Ba cheart EUR 116.7 milliún i bpraghsanna reatha a chur leis na leithreasuithe faoi chomhair gealltanas don bhliain 2018 agus ba cheart an tsuim chéanna a dhealú de leithreasuithe 2020.

Níl aon impleachtaí ag an togra seo do chosaint na gceart bunúsach.

Ní dhearnadh aon mheastóireachtaí ex post/seiceálacha oiriúnachta ar an reachtaíocht atá ann cheana.

•Meastóireachtaí ex post/seiceálacha oiriúnachta ar an reachtaíocht atá ann cheana

(e) 0,44 % (i.e., EUR 1 385 591 518 ar an iomlán) mar chistiú breise le haghaidh na réigiún is forimeallaí arna sainaithint in Airteagal 349 CFAE agus réigiúin NUTS leibhéal 2 a chomhlíonann na critéir a leagtar síos in Airteagal 2 de Phrótacal Uimh. 6 a ghabhann le hIonstraim Aontachais 1994.”

(c) 16,33 % (i.e., EUR 51 773 321 432 ar an iomlán) le haghaidh réigiúin níos forbartha;

“1. Is é a bheidh sna hacmhainní maidir le sprioc na hInfheistíochta le haghaidh fáis agus post 96,09 % de na hacmhainní foriomlána (i.e., EUR 317 073 545 392 ar an iomlán) agus leithdháilfear iad mar a leanas:

(e) 0,42 % (i.e., EUR 1 378 882 914 ar an iomlán) mar chistiú breise le haghaidh na réigiún is forimeallaí arna sainaithint in Airteagal 349 CFAE agus réigiúin NUTS leibhéal 2 a chomhlíonann na critéir a leagtar síos in Airteagal 2 de Phrótacal Uimh. 6 a ghabhann le hIonstraim Aontachais 1994.”;

(c) 15,43 % (i.e., EUR 50 914 723 304 ar an iomlán) le haghaidh réigiúin níos forbartha;

“1. Is é a bheidh sna hacmhainní maidir le sprioc na hInfheistíochta le haghaidh fáis agus post 96,09 % de na hacmhainní foriomlána (i.e., EUR 317 103 114 309 ar an iomlán) agus leithdháilfear iad mar a leanas:

Lena chois sin, is gá roinnt earráidí a cheartú maidir leis na méideanna agus na céatadáin a bhaineann leis na hacmhainní do sprioc na hInfheistíochta le haghaidh fáis agus post a leagtar amach i bpointe (2)(a) d’Airteagal 1 de Rialachán (AE) 2017/2305, lena leasaítear Airteagal 92(1) de Rialachán (AE) Uimh. 1303/2013.

Is é is cuspóir don togra seo an méid acmhainní atá ar fáil le haghaidh sprioc na hInfheistíochta le haghaidh fáis agus post agus sprioc an chomhair chríochaigh Eorpaigh a leagtar amach in Airteagal 91(1) agus Airteagal 92(5) de Rialachán (AE) Uimh. 1303/2013, agus an miondealú bliantúil ar leithreasuithe faoi chomhair gealltanas a léirítear in Iarscríbhinn VI, a chur in oiriúint d’fhonn athruithe sa chláreagrú airgeadais maidir leis an Tionscnamh Fostaíochta don Aos Óg (‘TFAO’) a chur san áireamh. Go sonrach, i gcomhréir leis an mbuiséad a glacadh maidir le 2018, ba cheart EUR 116.7 milliún a chur leis na leithreasuithe faoi chomhair gealltanas don leithdháileadh sonrach ar TFAO, rud a d’fhágfadh go mbeadh EUR 350 milliún ann ar an iomlán in 2018. Rinneadh na leithreasuithe faoi chomhair gealltanas don bhliain 2020 a choigeartú chun an tús-ualú ar 2018 a chur san áireamh.

lena leasaítear Rialachán (AE) Uimh. 1303/2013 a mhéid a bhaineann leis na hacmhainní le haghaidh comhtháthú eacnamaíoch, sóisialta agus críochach agus lena gceartaítear an Rialachán sin a mhéid a bhaineann leis na hacmhainní le haghaidh sprioc na hinfheistíochta le haghaidh fáis agus post

TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 177 de,

Ag féachaint don togra ón gCoimisiún Eorpach,

Tar éis dóibh an dréachtghníomh reachtach a chur chuig na parlaimintí náisiúnta,

Ag féachaint don tuairim ó Choiste Eacnamaíoch agus Sóisialta na hEorpa,

Ag féachaint don tuairim ó Choiste na Réigiún,

Ag gníomhú dóibh i gcomhréir leis an ngnáthnós imeachta reachtach,

De bharr an méid seo a leanas:

(1)Is é a leagtar síos le Rialachán (AE) Uimh. 1303/2013 ó Pharlaimint na hEorpa agus ón gComhairle na rialacha coiteanna agus ginearálta is infheidhme maidir le Cistí Struchtúracha agus Infheistíochta na hEorpa.

(2)Le Rialachán (AE) 2017/2305 ó Pharlaimint na hEorpa agus ón gComhairle, leasaíodh Rialachán (AE) Uimh. 1303/2013, mar aon le rialacháin eile, a mhéid a bhaineann leis na hacmhainní a leithdháiltear le haghaidh comhtháthú eacnamaíoch, sóisialta agus críochach.

(3)Le buiséad ginearálta an Aontais Eorpaigh maidir leis an mbliain airgeadais 2018, leasaíodh an cláreagrú airgeadais maidir leis an Tionscnamh Fostaíochta don Aos Óg (‘TFAO’) trí EUR 116.7 milliún i bpraghsanna reatha a chur leis na leithreasuithe faoi chomhair gealltanas (oibleagáidí) maidir leis an leithdháileadh sonrach do TFAO agus méid foriomlán na leithreasuithe faoi chomhair gealltanas do TFAO don bhliain 2018 a ardú go EUR 350 milliún i bpraghsanna reatha.

(4)Is gá méid na leithreasuithe faoi chomhair gealltanas don bhliain 2020 a ísliú dá réir chun an tús-ualú ar 2018 a chur san áireamh. Ba cheart, dá bhrí sin, Rialachán (AE) Uimh. 1303/2013 a leasú dá réir sin.

(5)Nuair a rinneadh Airteagal 92(1) de Rialachán (AE) Uimh. 1303/2013 a leasú le Rialachán (AE) 2017/2305, bhí sonraí airgeadais áirithe a leagtar amach in Airteagal 1(2) de Rialachán (AE) 2017/2305 mícheart. Ba cheart na sonraí cearta a chur in ionad na sonraí airgeadais sin. Ba cheart, dá bhrí sin, Rialachán (AE) Uimh. 1303/2013 a cheartú dá réir sin.

(6)I bhfianaise cé chomh práinneach agus atá sé na cláir a thacaíonn le TFAO a leasú, ba cheart don Rialachán seo teacht i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

TAR ÉIS AN RIALACHÁN SEO A GHLACADH:

Airteagal 1

Leasaítear Rialachán (AE) Uimh. 1303/2013 mar a leanas:

(1)in Airteagal 91, cuirtear an méid seo a leanas in ionad mhír 1:

“1. Is EUR 329 982 345 366, i bpraghsanna 2011, a bheidh sna hacmhainní le haghaidh comhtháthú eacnamaíoch, sóisialta agus críochach a bheidh ar fáil le haghaidh gealltanas buiséadach i leith na tréimhse 2014 – 2020, i gcomhréir leis an miondealú bliantúil a leagtar amach in Iarscríbhinn VI, arb ionann EUR 325 938 694 233 de agus na hacmhainní foriomlána arna leithdháileadh ar CFRE, ar CSE agus ar an gCiste Comhtháthaithe agus arb ionann EUR 4 043 651 133 de agus leithdháileadh sonrach do TFAO. Ar mhaithe lena gcláreagrú agus lena gcuimsiú ina dhiaidh sin i mbuiséad an Aontais, déanfar méid na nacmhainní le haghaidh comhtháthú eacnamaíoch, sóisialta agus críochach a innéacsú de réir 2 % in aghaidh na bliana.”;